Rimau

Rimau (Panthera tigris) nopo nga spesies dungau tagayo om poinsuang id surupu genus Panthera mantad Asia. Rimau nopo nga kiwaa tinan di agaras om kimasol, tulu om lapap di agayo, tikiu di anatu om kiwotik jingga miampai buris oitom i kogumuan nopo nga poturidong.  Koubasanan nopo nga poinsuang o rimau id siam subspesies oponsol, sundung do haro puru i mangakun duo no subspesies ii no rimau Asia tana tagayo om rimau pulau mantad Kepulauan Sunda.

Pointongkop do taburan rimau, poingion ii id gouton mantad goutonkonifer, gouton roun tumatak osuhatan om gouton milongot id Kosilahon Tosodu Rusia (Russian Far East) om Koibutan Kosilahon China gisom id gouton tropika om subtropika roun asagub id benua tokoro India om Asia Tenggara. Rimau nopo nga pemangsa timpak om magasu loolobi tayam ungulat, i maan gokomo'. Masi i sosondii om kiwaa kinoyonon jelajah sondii, i umoligon mantad indivisu suai i miagal o koulunan (jantina). Kinoyonon jelajah nopo do rimau tontoluhan nga koubasanan kopiampap miampai piipiro rimau golupo i osiliu do koruhang mengawan. Koubasanan nopo nga mogosusu o rimau golupo do duo toi ko' tolu tanak, i poimpasi poingampai dii kiikiro duo toun. Soira do nosukod om milo masi sondii, mogidu o tanak rimau dii mantad kinoyonon molohing diolo om mombontuk kinoyonon jelajah sondii.

 Sukuon 

Bibliografi









 Noputan labus